Svindal: - Rennet burde vært avlyst
Det åpnet for kjørerne på høye startnummer. Eric Guay fra Canada, både «stallkamerat» i Red Bull og treningskompis med Aksel Lund Svindal, hadde riktignok kilt seg inn foran de to norske løperne fra startnummer 20. Da de best rankede kjørerne var ferdig, lå det an til to norske pallplasser - Jansrud på andre og Svindal på tredje. Da hadde Jansrud fra startnummer 12 i den forkortede utforløypen i Dolomittene kjørte 27-åringen ned til ledelse. Det etter å ha stått på startstreken i rundt et kvarter for å vente på at tåken skulle lette og at løypen ble preparert etter de 11 første kjørerne i lørdagens utfor. Så fulgte Aksel Lund Svindal på startnummer 16. Han kjørte inn rett bak sin norske lagkamerat, jublet - og pekte bort på Jansrud, som sto ringside målområdet. Han smilte og pekte tilbake.Så kom kvartnorske Eric Guay, som har norsk bestemor, og overtok ledelsen og så ut til å vinne. Men da sluttet det å snø og forholdene ble plutselig bedre for de som sto på toppen av bakken. Amerikanske Steven Nyman vant og slovenske Rok Perko ble nummer to. Guay måtte ta til takke med tredjeplassen. Nordmennene ble fire og fem. - Det blir bare avlyst når det er farlig å kjøre. Ikke første gangen i Val Gardena eller andre steder at dette har skjedd. Ikke opp til meg å ta standpunkt om det. I dag er det ikke rettferdige forhold, men vi driver en utendørsidrett, sier Kjetil Jansrud til VG Nett etter sin annen fjerdeplass på to dager i fartsrennene i Italia. Søndag er det storslalåm i Alta Badia - rundt 30 minutters kjøretur fra Val Gardena.Kollega Lund Svindal er mer kritisk. På spørsmål i målområdet om det burde vært avlyst, sett i ettertid, svarer han slik: - Jeg synes jo det, men skjønner at man vil ha rennet når man har jobbet så hardt for det. Jeg har sagt at vanskelige forhold er greit, så lenge de er like. Men så er det vanskelig å vite at det skal slutte å snø, sier Aksel Lund Svindal, som trakk med seg 45 nye verdenscuppoeng. Sikten var ikke god da verdenscuplederen kjørte. Slik beskriver han det: - Jeg så egentlig veldig lite. Rundt den siste svingen før målhenget så jeg ikke porten på vei inn, sier Svindal til VG Nett.
I vanskelige forhold så formduoen Kjetil Jansrud (27) og Aksel Lund Svindal (29) gode ut i sprintutforen i Val Gardena. Men så sluttet det å snø.